INFORMÁCIE O UDALOSTI

|  |  |
| --- | --- |
| **Dátum a čas začiatku:** | 2. apr. 2014 - 0:00 |
| **Dátum a čas konca:** | 2. apr. 2014 - 0:00 |

**Edukácia dospelých 2014**

Dňa 2. apríla 2014 sa na akademickej pôde Univerzity Mateja Bela v Banskej Bystrici konal v poradí druhý ročník medzinárodnej vedeckej konferencie *Edukácia dospelých 2014.* Podujatie organizovala Katedra andragogiky Pedagogickej fakulty UMB v spolupráci s Centrom pre  celoživotné vzdelávanie UMB pod záštitou rektorky **[Dr.h.c. prof. PhDr. Beaty Kosovej, CSc.](http://www.pdf.umb.sk/bkosova/" \o "Dr.h.c. prof. PhDr. Beata Kosová, CSc. | Pedagogická fakulta Univerzita Mateja Bela v Banskej Bystrici)**

Cieľom konferencie bolo analyzovať aktuálne otázky rozvoja edukácie dospelých a venovať sa špecifickej téme osobnosti lektora, ktorá determinuje kvalitu edukácie dospelých.

Konferencia Edukácia dospelých sa uskutočnila ako súčasť riešenia výskumnej úlohy VEGA MŠVVsŠ Slovenskej republiky 1/0754/13 – Determinanty profesijného rozvoja lektora v kontexte kvality vzdelávania dospelých. Popoludní sa pokračovalo v dvoch pracovných sekciách: *Osobnosť lektora –* sekciu moderovala Prof. PhDr. Viera Prusáková, CSc. a *Aktuálne otázky teórie a praxe edukácie dospelých*– sekciu moderoval [**prof. PaedDr. Miroslav Krystoň, CSc.**](http://www.pdf.umb.sk/mkryston/)

Medzinárodná vedecká konferencia*Edukácia dospelých 2014*poskytla priestor na otvorenú diskusiu. Vízia organizátorov smeruje k vytvoreniu tradície organizácie vedeckých konferencií zameraných na teóriu a prax v oblasti edukácie dospelých na Univerzite Mateja Bela v Banskej Bystrici.

            Mgr. Jana Gondová

**Katedra andragogiky PF UMB**